मेरा जन्म एक पारंपरिक मध्यवर्गीय परिवार में हुआ था। मेरे पिता फिल्म वितरक थे और मेरे चाचा फिल्म निर्माता। घर में हर रोज फिल्मों के बारे में बातें होती थीं। लेकिन हम बच्चों को ज्यादा फिल्म देखने की मनाही थी, क्योंकि फिल्मों को समय की बर्बादी माना जाता था। मैंने कभी नहीं सोचा था कि फिल्मों में अपना करियर बनाऊंगा, लेकिन सिनेमा ही मेरी नियति थी। जब मैं बीसेन्ट थियोसॉफिकल स्कूल में पढ़ता था, उसी समय खूब फिल्में देखने लगा था।